Rådets forordning (EF) nr. 1091/2003

af 18. juni 2003

om anden ændring af Rådets forordning (EF) nr. 2341/2002 om fastsættelse for år 2003 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik(1), særlig artikel 20, stk. 1 og 4,

under henvisning til forslag fra Kommissionen, og

ud fra følgende betragtninger:

(1) Forordning (EF) nr. 2341/2002(2) fastsætter for 2003 fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger.

(2) Hvad angår Fællesskabets loddefiskeri i grønlandske farvande, er der fastsat fiskerimuligheder herfor i den fjerde protokol om betingelserne for det fiskeri, der er fastsat i fiskeriaftalen mellem Det Europæiske Økonomiske Fællesskab på den ene side og den danske regering og det grønlandske landsstyre på den anden side(3). Fællesskabet tildeles 70 % af Grønlands andel af lodde-TAC'en, som fastsættes i juni, og alle medlemsstaterne har adgang hertil. For at sommerfiskeriet kan starte tidligere, end det har været tilfældet i de senere år, bør Kommissionen have bemyndigelse til at træffe afgørelse herom.

(3) I overensstemmelse med den procedure, der er fastsat i fiskeriaftalen mellem Det Europæiske Økonomiske Fællesskab og Kongeriget Norge(4), har Fællesskabet afholdt konsultationer med Kongeriget Norge. Delegationerne har vedtaget at henstille til deres respektive myndigheder, at Norge får adgang til at fange en kvote på 40000 tons tobis i EF-farvande, medens kvoterne på 2500 tons nordsøkuller og 1500 tons nordsørødspætter overføres fra Norge til Fællesskabet. Det er desuden blevet vedtaget at henstille, at Fællesskabet får adgang til at fange 48493 tons atlantisk-skandinavisk sild i norske farvande nord for 62 °N, at Norge får adgang til at fange 48493 tons atlantisk-skandinavisk sild i EF-farvande nord for 62 °N, og at Fællesskabets andel af den fælles NEAFC-kvote for makrel i internationale farvande fastsættes til 7520 tons makrel. Der bør træffes de nødvendige foranstaltninger til implementering af resultaterne af konsultationerne i fællesskabslovgivningen.

(4) Ifølge det godkendte referat af konklusionerne fra fiskerikonsultationerne mellem Det Europæiske Fællesskab og Norge af 20. december 2002 skal parterne henstille til deres respektive myndigheder, at Det Europæiske Fællesskab får adgang til at fange 40000 tons sperling som tobis i område IV (norske farvande).

(5) I overensstemmelse med den procedure, der er fastsat i fiskeriaftalen mellem Det Europæiske Økonomiske Fællesskab på den ene side og den danske regering og det færøske landsstyre på den anden side(5), har Fællesskabet afholdt konsultationer med det færøske landsstyre. Delegationerne vedtog at henstille til deres respektive myndigheder, at parterne får adgang til at fange 6022 tons atlantisk-skandinavisk sild i hinandens farvande nord for 62 °N. Der bør træffes de nødvendige foranstaltninger til implementering af resultaterne af konsultationerne i fællesskabslovgivningen.

(6) Så længe der ikke foreligger en langsigtet forvaltningsaftale for blåhvillingbestanden med de berørte kyststater, bør Fællesskabet fastsætte en kvote på 250000 tons, som alle medlemsstater har adgang til i ICES-afsnit I, II, V, VI, VII, XII og XIV (internationale farvande).

(7) Organisationen for Fiskeriet i Det Nordvestlige Atlanterhav (NAFO) vedtog i januar 2003 en TAC på 13000 tons for dybhavsrejer i NAFO-afsnit 3L for Fællesskabet. Fællesskabet bør derfor implementere denne foranstaltning.

(8) Som følge af Fællesskabets hasteforanstaltninger i form af forbud mod torskefiskeri med trawl for alle fartøjer i EF-farvande i Østersøen fra 15. april til 31. maj 2003, har Estland anmodet om, at der gives tilladelse til estisk trawlfiskeri i EF-farvande fra 1. september til 15. oktober i år. Rådet finder det hensigtsmæssigt at ændre del II i bilag VI til forordning (EF) nr. 2341/2002 i overensstemmelse hermed.

(9) Som følge af ekstraordinære omstændigheder har Litauen anmodet EF om at få den sildekvote på 800 tons tilbage, som Litauen gav Fællesskabets adgang til at fiske i dets farvande i 2003, således at EF-kvoten begrænses tilsvarende. Til gengæld har Litauens myndigheder lovet at tilbyde Fællesskabet 800 tons sild i sine farvande ud af den nationale kvote, som IBSFC fastsætter for 2004. Rådet finder det hensigtsmæssigt at ændre bilag IA til forordning (EF) nr. 2341/2002 i overensstemmelse hermed.

(10) Forordning (EF) nr. 2341/2002 bør ændres i overensstemmelse hermed -

UDSTEDT FØLGENDE FORORDNING:

Artikel 1

I forordning (EF) nr. 2341/2002 foretages følgende ændringer:

1) I artikel 3 tilføjes som stk. 4:

"4. Kommissionen fastsætter fiskerimulighederne for lodde i område V og XIV (grønlandske farvande) for Fællesskabet til 70 % af Grønlands andel af lodde-TAC'en, så snart denne TAC er fastsat. Efter overførsel af 30000 tons til Island, 10000 tons til Færøerne og 6700 tons til Norge vil den resterende mængde være til rådighed for samtlige medlemsstater."

2) Bilag IA ændres i overensstemmelse med bilag I til nærværende forordning.

3) Bilag IB ændres i overensstemmelse med bilag II til nærværende forordning.

4) Bilag IC ændres i overensstemmelse med bilag III til nærværende forordning.

5) Bilag ID ændres i overensstemmelse med bilag IV til nærværende forordning.

6) Bilag IE ændres i overensstemmelse med bilag V til nærværende forordning.

7) Bilag VI ændres i overensstemmelse med bilag VI til nærværende forordning.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 18. juni 2003.

På Rådets vegne

G. Drys

Formand

(1) EFT L 358 af 31.12.2002, s. 59.

(2) EFT L 356 af 31.12.2002, s. 12. Senest ændret ved Kommissionens forordning (EF) nr. 728/2003 (EUT L 105 af 26.4.2003, s. 3).

(3) EFT L 209 af 2.8.2001, s. 2.

(4) EFT L 226 af 29.8.1980, s. 48.

(5) EFT L 226 af 29.8.1980, s. 12.

BILAG I

I bilag I A til forordning (EF) nr. 2341/2002 skal oplysningerne om sild i område IIId (litauiske farvande) affattes således:

">TABELPOSITION>"

BILAG II

I bilag IB til forordning (EF) nr. 2341/2002 skal oplysningerne om tobis i område "IIa, Skagerrak, Kattegat, Nordsøen", kuller i område "IIa (EF-farvande), Nordsøen", rødspætte i område "IIa (EF-farvande), Nordsøen" og om sperling i område "IV (norske farvande)" affattes således:

">TABELPOSITION>"

">TABELPOSITION>

>TABELPOSITION>"

">TABELPOSITION>

>TABELPOSITION>"

">TABELPOSITION>"

BILAG III

I bilag IC til forordning (EF) nr. 2341/2002 skal oplysningerne om sild i område "I, II (EF-farvande, internationale farvande)" og blåhvilling i område "I, II (det NEAFC-regulerede område)" affattes således:

">TABELPOSITION>

>TABELPOSITION>"

">TABELPOSITION>"

BILAG IV

I bilag ID til forordning (EF) nr. 2341/2002 skal oplysningerne om blåhvilling i område "V, VI, VII, XII og XIV(1)" og makrel i område "IIa (EF-farvande), Skagerrak, Kattegat, IIIbcd (EF-farvande), Nordsøen" og i område "IIa (ikke-EF-farvande), Vb (EF-farvande), VI, VII, VIIIa, b, d, e, XII og XIV" affattes således:

">TABELPOSITION>

>TABELPOSITION>"

">TABELPOSITION>

>TABELPOSITION>"

">TABELPOSITION>

>TABELPOSITION>"

BILAG V

I bilag IE til forordning (EF) nr. 2341/2002 skal oplysningerne om dybhavsrejer i område "NAFO 3L" affattes således:

">TABELPOSITION>"

BILAG VI

Del I og del II til bilag VI til forordning (EF) nr. 2341/2002 skal affattes således:

"

DEL I

KVANTITATIVE BEGRÆNSNINGER AF LICENSER OG FISKERITILLADELSER TIL EF-FARTØJER, DER UDØVER FISKERI I TREDJELANDSFARVANDE

>TABELPOSITION>

DEL II

KVANTITATIVE BEGRÆNSNINGER AF LICENSER OG FISKERITILLADELSER TIL TREDJELANDSFARTØJER, DER UDØVER FISKERI I EF-FARVANDE

>TABELPOSITION>"